Mandatar Vlade i predsjednik HDZ-a Andrej Plenković izvijestio je u četvrtak da će za potpredsjednike Hrvatskog sabora predložiti aktualnog predsjednika akademika Željka Reinera, zamjenika predsjednika HDZ-a Milijana Brkića i glavnog tajnika stranke Gordana Jandrokovića.

"Tri kandidata za potpredsjednike Hrvatskog sabora iz HDZ-a su aktualni predsjednik akademika Reiner, zamjenik predsjednika HDZ-a Milijan Brkić i glavni tajnik stranke Gordan Jandroković", rekao je Plenković novinarima nakon sjednice Predsjedništva stranke upitan tko će biti potpredsjednici Sabora iz redova HDZ-a.

Izvijestio je i da su na sjednici Predsjedništva HDZ-a napravili pripremu svih odluka koje su potrebne danas te su razgovarali o sutrašnjoj konstituirajućoj sjednici Hrvatskog sabora.

Nakon sjednice Predsjedništva HDZ-a sastat će se i Središnji odbor stranke u Novinarskom domu.